recursal/SuperWikiNEXT-32B huggingface dataset:
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Geodiidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஜியோடிடே** (*Geodiidae*) என்பது பஞ்சுயிரிகளின் குடும்பங்களுள் ஒன்றாகும்.

பேரினம்
-------

* *கமினெல்லா* லெண்டன்பெல்ட், 1894
* *காமினசு* ஷ்மிட், 1862
* *Depressiogeodia* Cárdenas, Rapp, Schander & Tendal, 2010 (தற்காலிக பெயர்)
* *எரிலசு* கிரே, 1867
* *ஜியோடியா* லாமார்க், 1815
* *மெலோப்லசு* தீலே, 1899
* *பேச்சிமாடிசுமா* போவர்பேங்க், 1864
* *பெனாரசு* கிரே, 1867

மேற்கோள்கள்
-----------

1. ↑  "WoRMS - World Register of Marine Species - Corallistidae Sollas, 1888" (in en). .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3101037
* விக்கியினங்கள்: Geodiidae
* ADW: Geodiidae
* AFD: Geodiidae
* BOLD: 25645
* பாசில்வொர்க்சு: 70268
* GBIF: 3894
* iNaturalist: 128189
* IRMNG: 114521
* ITIS: 48611
* NBN: NHMSYS0000341674
* என்.சி.பி.ஐ: 6045
* NZOR: 48a0d33e-9eb7-49c9-b24d-e9daca825f7c
* Plazi: 2125D91F-1B2E-296B-7ED9-C35FF611FEC9
* uBio: 4775164
* WoRMS: 131664

 |
**சித்தூர் நகர்ப்புற வளர்ச்சி ஆணையம்** (*Chittoor Urban Development Authority*) இந்திய மாநிலமான ஆந்திரப் பிரதேசத்தின் சித்தூர் மாவட்டத்தில் அமைந்துள்ளது. ஒரு நகர்ப்புற திட்டமிடல் நிறுவனமான இது 12 பிப்ரவரி 2019 ஆம் ஆண்டு பிப்ரவரி மாதம் 12 ஆம் தேதியன்று ஆந்திரப் பிரதேச பெருநகரப் பகுதி மற்றும் நகர்ப்புற மேம்பாட்டு ஆணையங்கள் சட்டம், 2016 இன் கீழ் சித்தூரில் தலைமையகத்துடன் உருவாக்கப்பட்டது.

அதிகார வரம்பு
-------------

சித்தூர் நகர்ப்புற வளர்ச்சி ஆணையத்தின் அதிகார வரம்பு 3,501.14 சதுர கிலோமீட்டர் (1,351.80 சதுர மைல்) பரப்பளவு கொண்டதாகும். இப்பரப்பளவின் மக்கள் தொகை 1,205,683 என்று கணக்கிடப்பட்டுள்ளது. சித்தூரின் 22 மண்டலங்களில் உள்ள 434 கிராமங்கள் இதன் கட்டுப்பாட்டில் உள்ளடங்கியுள்ளன. கீழே உள்ள அட்டவணை சித்தூர் நகர்ப்புற வளர்ச்சி ஆணையத்தில் இடம்பெற்றுள்ள பகுதிகளை பட்டியலிடுகிறது.

| அதிகார வரம்பு |
| --- |
| குடியிருப்பு வகை | பெயர் | மொத்தம் |
| நகராட்சி ஆணையம் | சித்தூர் நகராட்சி ஆணையம் | 1 |

மேற்கோள்கள்
-----------

1. 1 2  "Constitution of Chittoor Urban Development Authority" (PDF). Municipal Administration and Urban Development, Andhra Pradesh. 12 February 2019.. பார்த்த நாள்: 12 June 2019.
2. ↑  "Four new UDAs constituted". .
3. ↑  Object, object (2019-02-13). "Chittoor Urban Development Authority notification released". .
**வெள்ளீசுவரர் கோயில்** ( *Velleswarar Temple* ) என்பது இந்திய மாநிலமான தமிழ்நாட்டின் சென்னையின் புறநகரான மாங்காடு என்ற இடத்தில் அமைந்துள்ள இந்துக் கோவிலாகும். 2 ஏக்கர் பரப்பளவில் அமைந்துள்ள இது மங்காட்டிலுள்ள 3 பிரதான கோயில்களான வைகுண்ட பெருமாள் கோயில் காமாட்சி அம்மன் கோயில் போன்றது. இந்த கோயில் தமிழக அரசின் இந்து சமய அறநிலையத் துறையால் நிர்வகிக்கப்படுகிறது. இது மங்காட்டில் உள்ள காமாட்சி அம்மன் கோயிலிலிருந்து சுமார் 2 கிலோமீட்டர் தொலைவில் அமைந்துள்ளது.

புராணம்
-------

இந்த கோயில் சிவபெருமானுக்கு அர்ப்பணிக்கப்பட்டுள்ளது. மேலும், இந்து புராணங்களின்படி சுக்கிரன் ( வெள்ளி கோள் என அடையாளப்படுத்தப்பட்டுள்ளது) இங்கு வணங்கப்படுவதிலிருந்து அதன் பெயரைப் பெற்றது. அசுர குலத்தவர்களின் தலைவன் விருசபர்வனின் குல குரு. எனவே, அவருக்கு வெள்ளிக்கிழமைகளில் பக்தர்களால் சிறப்பு பூசைகள் வழங்கப்படுகின்றன. இந்த கோயில் சென்னையைச் சுற்றியுள்ள நவகிரகக் கோயில்களின் ஒரு பகுதியாகும். சுக்ரன் தொடர்பாக தானியமான வெள்ளை அவரை இங்கு பிரசாதமாக வழங்கப்படுகிறது.

அணுகக்ல்
--------

மாங்காடு என்பது பூந்தமல்லிக்கு அருகிலுள்ள சென்னை நகரில் அமைந்துள்ள ஒரு வளர்ந்துவரும் நகராட்சி ஆகும். சென்னை நகரத்திலிருந்து பூந்தமல்லி சாலையில் செல்லும்போது, ​​குமணன் சாவடிசந்திப்பில் இருந்து இடதுபுறம் சென்று மங்காட்டை அடைய வேண்டும். இந்த கோயில் நன்கு அறியப்பட்ட மங்காடு காமாட்சி அம்மன் கோயிலுக்கு மிக அருகில் அமைந்துள்ளது. இது சென்னை சென்னை சென்ட்ரல் தொடர்வண்டி நிலையத்திலிருந்து சுமார் 18 கி.மீ தூரத்தில் உள்ளது. பேருந்து, டாக்ஸி, ஆட்டோ போன்றவற்றிலும் செல்லலாம்.

குறிப்புகள்
-----------

* "Sri Velleswarar Temple". .

1. ↑  "காப்பகப்படுத்தப்பட்ட நகல்". .
புலத்தில் பயன்படுத்தப்படும் மின்முனையின் வரைபடம்
**தாமிரம்-தாமிரம்(II) சல்பேட்டு மின்முனையானது** (*copper–copper(II) sulfate electrode*) உலோகம் ( தாமிரம் ) மற்றும் அதன் உப்பு, தாமிரம்(II) சல்பேட்டு ஆகியவற்றின் பங்கேற்புடன் கூடிய ஒடுக்க-ஏற்ற வேதிவினையின் அடிப்படையிலான,  முதல் வகையான ஒரு நோக்கீட்டு மின்முனையாகும். இது மின்முனைத் திறனை அளவிடுவதற்குப் பயன்படுத்தப்படுகிறது மற்றும் எதிர்முனைப் பாதுகாப்பு அரிப்புக் கட்டுப்பாட்டு அமைப்புகளைச் சோதிக்க பொதுவாகப் பயன்படுத்தப்படும் நோக்கீட்டு மின்முனையாகும்.  தொடர்புடைய சமன்பாட்டை பின்வருமாறு வழங்கலாம்:

Cu 2+ + 2e − → Cu 0 (உலோகம்)
இந்த வேதிவினை மீளக்கூடிய மற்றும் வேகமான மின்முனை இயக்கவியலால் வகைப்படுத்தப்படுகிறது,  இதன் பொருள்ஒடுக்க-ஏற்ற வினையின் 100% செயல்திறனுடன் (உலோகத்தின் கரைப்பு அல்லது தாமிர-அயனிகளின் எதிர்முனைப் படிவு) போதுமான உயர் மின்னோட்டத்தை மின்முனையின் வழியாக அனுப்ப முடியும் என்பதாகும்.

கீழே உள்ள நெர்ன்ஸ்ட் சமன்பாடு, தாமிரம்-தாமிர(II) சல்பேட்டு மின்முனையின் செயல்பாட்டின் மீது அல்லது தாமிர-அயனிகளின் செறிவின் ஆற்றலின் சார்புநிலையைக் காட்டுகிறது:

{\displaystyle E=0.337+{\frac {RT}{2F}}\ln a\_{\rm {Cu^{2+}}}} 
வணிகரீதியான நோக்கீட்டு மின்முனைகள் தாமிரக்கம்பியை வைத்திருக்கும் நெகிழிக் குழாய் மற்றும் தாமிர சல்பேட்டின் நிறைவுற்ற கரைசலைக் கொண்டிருக்கும். ஒரு முனையில் உள்ள நுண்துளை செருகி தாமிர சல்பேட் மின்பகுபொருளுடன் தொடர்பு கொள்ள அனுமதிக்கிறது. தாமிரக்கம்பி குழாயின் வெளியே நீண்டுள்ளது. ஒரு மின்னழுத்தமானியின் எதிர்முனை தாமிரக் கம்பியுடன் இணைக்கப்பட்டுள்ளது.

தாமிரம்-தாமிர(II) சல்பேட் மின்முனையானது கால்வனிக் டேனியல்-மின்கலத்தில் உள்ள அரைக்கலங்களில் ஒன்றாகவும் பயன்படுத்தப்படுகிறது.

பயன்பாடுகள்
-----------

* தாமிர வோல்டாமானி

குறிப்புகள்
-----------

1. ↑  Protopopoff, et al, pg 15
2. ↑  Peabody p.3
3. ↑  Protopopoff, et al, pg 13
4. ↑  Protopopoff, et al, pg 15, Eq 2

மேற்கோள்கள்
-----------

* ஈ. ப்ரோடோபோபாஃப் மற்றும் பி. மார்கஸ், குறிப்பு மின்முனைகளுடன் கூடிய சாத்தியக்கூறுகள், அரிப்பு: அடிப்படைகள், சோதனை மற்றும் பாதுகாப்பு, தொகுதி 13A, ASM கையேடு, ASM இன்டர்நேஷனல், 2003, ப 13-16
* AW பீபாடி, பீபோடியின் பைப்லைன் அரிப்பைக் கட்டுப்படுத்துதல், 2வது பதிப்பு. , 2001, NACE இன்டர்நேஷனல். ஐஎஸ்பிஎன் 1-57590-092-0
**ஆணி மாண்டவ்யர்** (Animandavya) முனிவர் தனது ஆசிரமத்திற்கு அருகில் உள்ள மரத்தினடியில் அமர்ந்து பேசா நோன்பு (மௌன விரதம்) மேற்கொண்டிருந்த நேரத்தில், காவலர்களால் துரத்தப்பட்ட திருடர்கள், தாங்கள் கொள்ளையடித்த பொருட்களை மாண்டவ்யரின் ஆசிரமத்தில் மறைத்து வைத்து, தாங்களும் அங்கேயே மறைந்து கொண்டனர். காவலர்கள் ஆசிரமத்தை அடைந்து, திருடர்களைப் பற்றியும், அவர்களின் கொள்ளைப் பொருட்களைப் பற்றியும் மாண்டவியரிடம் கேட்டனர்.

**மாண்டவ்யர்** மௌன விரதத்தில் இருந்ததால், காவலர்களுக்கு மறுமொழி சொல்லவில்லை. எனவே காவலர்கள் ஆசிரமத்தில் நுழைந்து அங்கு மறைந்திருந்த திருடர்களையும், கொள்ளையடித்த பொருட்களையும், முனிவரையும் இழுத்துக் கொண்டுபோய் மன்னன் முன் நிறுத்தினர். மன்னனின் ஆணைப்படி, திருடர்களுடன் சேர்த்து முனிவரும் கழு மரத்தில் ஏற்றப்பட்டார். முனிவர் கழுவிலேற்றப்பட்ட பிறகும், சாகாமல் உயிருடன் இருப்பதைக் காவலர்கள் மூலம் அறிந்த மன்னவன் மாண்டவிய முனிவரிடம் மன்னிப்பு கோரினார்.

மன்னனின் ஆணைப்படி, மாண்டவ்யரின உடலுக்கு வெளியே உள்ள கழு மரத்தின் பகுதிகளை மட்டும் வெட்டி எடுத்தனர். கழுவின் ஒரு பகுதியை உடலுடன் தாங்கிக் கொண்டே பயணித்த மாண்டவிய முனிவர் **ஆணி மாண்டவ்யர்** என்ற பெயரால் அறியப்பட்டார்.

பின்னர் ஆணி மாண்டவியர், எமனிடம், ஒரு தவறும் செய்யாத தன்னைக் கழுவில் ஏற்றித் தண்டனை அடைய காரணம் கேட்டார். அதற்கு எமன், முற்பிறவியில் நீங்கள் சிறுவனாக இருந்த போது, புல்லைக் கொண்டு ஒரு பூச்சியின் பின்புறத்தைத் துளைத்த செயலே, இப்பிறவியில் கழுவில் ஏற்றப்படக் காரணமாயிற்று என்றார்.

குழந்தைகள் செய்யும் தவறுகளைச் சாத்திரங்கள் பாவமாக கொள்ளாது என்று கூறுகையில், சிறு குற்றத்திற்காக என்னைக் கொடுமையாக தண்டித்தபடியால், மனிதர்களில் கீழ்க் குடியில் பிறப்பாய் என எமனுக்கு சாபமிட்டார் ஆணி மாண்டவ்யர். எமனும் அடுத்த பிறவியில் விதுரனாகப் பிறந்தார்.

மரபுரிமை பேறுகள்
----------------

குஜராத் மாநிலத்தின் கட்ச் மாவட்டத்தில் ஆணி மாண்டவ்யர் பெயரால் மாண்டவி எனும் நகரம் கிபி 1580ல் நிறுவப்பட்டது.

மேற்கோள்கள்
-----------

1. ↑
**ராக்காயி அம்மன் கோயில்**, தமிழ்நாட்டின் மதுரை மாவட்டம், மதுரை (வடக்கு) வட்டம், மதுரை மேற்கு ஊராட்சி ஒன்றியத்தில் உள்ள அழகர் மலை காப்புக் காட்டில் அமைந்த அம்மன் கோயிலாகும். இக்கோயில் மதுரை நகரத்திலிருந்து வடக்கே 24 கிமீ தொலைவில் உள்ளது. 

அழகர்மலை மீதமைந்த பழமுதிர் முருகன் கோயிலுக்கு சிறிது தொலவில் உள்ள மலையில் ராக்காயி அம்மன் சன்னதி உள்ளது. இராக்காயி அம்மன் சன்னதி முன் விழும் தீர்த்தத்தின் பெயர் **நூபுர கங்கை** ஆகும். இதனை **சிலம்பாறு** என்பவர்.

ராக்காயி அம்மன் சன்னதி முன் உள்ள நூபுர கங்கை தீர்த்தத்திலிருந்து நீர் எடுத்து அழகருக்கு அன்றாடம் அபிசேகம் செய்வர். இக்கோயிலின் தல ஜோதி விருட்சம் ஆகும். இக்கோயில் காலை 7 மணி முதல் மாலை 6 மணி வரை திறந்து இருக்கும்.

போக்குவரத்து
------------

மதுரை மாநகரிலிருந்து பேருந்து மூலம் அழகர் கோவில் சென்று, அங்கிருந்து மலைப்பாதை வழியாக நடந்தும், சிற்றுந்துகள் மற்றும் வாடகை வண்டிகள் மூலம், பழமுதிர்சோலை வழியாக ராக்காயி அம்மன் கோயிலை அடையலாம்.

மேற்கோள்கள்
-----------

1. ↑  சிலம்பாறு
2. ↑  அருள்மிகு ராக்காயி அம்மன் கோவில் - மதுரை
3. ↑  ரோகங்களைப் போக்கும் ராக்காயி அம்மன்
இராமேஸ்வரத்தில் இராமரும் சீதையும் செய்யும் சிவலிங்க வழிபாட்டை காணும், குதிரை முகம் கொண்ட தும்புரு (நிற்பவர்களில் இரண்டாவது - இடது புறம்), இலக்குமணன், நாரதர் மற்றும் வீடணன்
**தும்புரு** (Tumburu (சமக்கிருதம்: तुम्बुरु), தேவலோகத்தைச் சேர்ந்த புகழ் பெற்ற குதிரை முகம் கொண்ட கந்தர்வ இன இசை வல்லுவனரும், பாடகரும் ஆவர். இவரது துணை ரம்பா ஆவார். இந்திரன் மற்றும் குபேரன் அவைக்களங்களின் இசையமைபாளரும், பாடகரும் ஆவார்.

பிறப்பும் சாதனைகளும்
--------------------

முனிவர் காசிபர் – பிரதை இணையரின் நான்கு மகன்களில் மூத்தவர் தும்புரு, குதிரை முகமும், இனிமையான குரல் வளமும், அமைதியான நாவன்மையும் கொண்டர் ஆவார்.

தும்புரு இசையமைத்து பாடுவதில் நாரதருக்கு நிகராகக் கருதப்படுகிறார். பாகவத புராணம் தும்புருவின் குரு நாரதர் என்கிறது.

நாரதரும், தும்புருவும் அகில உலகங்களுக்குச் சென்று திருமாலின் பெருமைகளை இனிய இசையாலும், அமைதியான பேச்சாலும் பரப்புபவர்கள் என பாகவத புராணம் கூறுகிறது.

இராமாயணத்தில்
-------------

குபேரன் பல முறை வேண்டியும், தும்புரு, அரம்பையை குபேர லோகத்தில் கூட்டி வராத காரணத்தினால் கோபமுற்ற குபேரன், தும்புருவை தண்டகாரண்யத்தில் விராதன் எனும் பெரும் அரக்கனாக வாழ்ந்து, சீதையை கவர்ந்து செல்கையில், இராமன் மற்றும் இலக்குமணன் தொடர்பால் சாபவிமோசனம் பெற்றும் மீண்டும் கந்தர்வனாக மாறும் படி சாபம் பெற்றவர் தும்புரு.

அடிக்குறிப்புகள்
----------------

1. 1 2  Mani, Vettam (1975). *Puranic Encyclopaedia: A Comprehensive Dictionary With Special Reference to the Epic and Puranic Literature*. Delhi: Motilal Banarsidass. பக். 798–9, 859. பன்னாட்டுத் தரப்புத்தக எண்:0-8426-0822-2. .
2. ↑  Dikshitar, V. R. Ramachandra (1995). *The Puraṇa index*. **3**. Motilal Banarsidass Publishers. பக். 29. பன்னாட்டுத் தரப்புத்தக எண்:9788120812758.
3. ↑  1. விராதன் வதைப் படலம்
4. ↑  "Valmiki Ramayana - Aranya Kanda in Prose Sarga 4". .

மேற்கோள்கள்
-----------

* Edward Washburn Hopkins (1915). *Epic mythology*. Strassburg K.J. Trübner. .
**ஏ. ஜெகந்நாதன்** ஒரு திரைப்பட இயக்குநர். தமிழில் பல வெற்றிப்படங்களை இயக்கியுள்ளார். தமிழ், ஹிந்தி, கன்னடம், தெலுங்கு ஆகிய மொழிகளில் மொத்தம் 34 திரைப்படங்கள் இயக்கியுள்ளார். இவர் அக்டோபர் 7, 2012 அன்று தனது 78 ஆவது வயதில் காலமானார்.

குடும்பம்
---------

மறைந்த இயக்குநர் ஜெகந்நாதனின் வாழ்க்கைத் துணைவி ராஜாமணி. இந்த இரட்டையருக்கு இரு மகள்களும் (உஷா தேவி, பவித்ரா) ஒரு மகனும் (அருண் குமார்) உள்ளனர்.

தொழில்
------

இவர் தினத்தந்தி நாளிதழின் உதவி ஆசிரியராகத் தன் பணியினைத் தொடங்கினார். பின்னர் திரைப்படத் துறைக்குள் உதவி இயக்குநராக நுழைந்தார். இவர் இயக்குநராக அறிமுகமான முதல் திரைப்படம் 1973 ஆம் ஆண்டு வெளிவந்த *மணிப்பயல்* தமிழ்த் திரைப்படமாகும். முன்னணி கதாநாயகர்களான எம். ஜி. ஆர், சிவாஜி கணேசன், ஜெய்சங்கர், கமலஹாசன், ரஜினிகாந்த், விஜயகாந்த் போன்றோரை வைத்துப் பல வெற்றிப் படங்களை இயக்கியுள்ளார். தமிழ் தவிர தெலுங்கு, கன்னடம், ஹிந்தி மொழிகளிலும் திரைப்படங்கள் இயக்கியுள்ளார். திரைப்படங்களைத் தொடர்ந்து தொலைக்காட்சிகளிலும் இவர் பணியாற்றியுள்ளார். இவர் இயக்கிய 7 தொலைக்காட்சித் தொடர்களில் தூர்தர்ஷனில் ஒளிபரப்பப்பட்ட *தமிழ்த் தாத்தா* சிறந்த தொடரென்ற பாராட்டைப் பெற்றது.

இயக்கிய திரைப்படங்கள்
---------------------

இது முழுமையான பட்டியல் அல்ல.

1994 வாட்ச்மேன் வடிவேலு (தமிழ்)

1994 ஹீரோ (தமிழ்)

1991 மில் தொழிலாளி (தமிழ்)

1991 அர்ச்சனா ஐ.ஏ.எஸ்

1989 என் தங்கை

1988 தர்மாத்மா (கன்னடம்)

1987 காதல் பரிசு ((தமிழ்)

1987 கைதி (தமிழ்)

1987 முத்துக்கள் மூன்று (தமிழ்)

1985 கற்பூர தீபம்

1985 மீண்டும் பராசக்தி (தமிழ்)

1985 ரகசிய ஹாந்தகுடு (தெலுங்கு)

1984 ஓ மானே மானே (தமிழ்)

1984 கொம்பேரி மூக்கன் (தமிழ்)

1984 நாளை உனது நாள் (தமிழ்)

1984 நுவ்வா நேனா (தெலுங்கு)

1983 மூன்று முகம் (தமிழ்)

1983 தங்க மகன் (தமிழ்)

1983 வெள்ளை ரோஜா (தமிழ்)

1982 குரோதம் (தமிழ்)

1980 ஆயிரம் வாசல் இதயம் (தமிழ்)

1979 ஜெயா நீ ஜெயுச்சிட்டே (தமிழ்)

1979 முதல் இரவு (தமிழ்)

1977 நந்தா என் நிலா (தமிழ்)

1976 நல்ல பெண்மணி (தமிழ்)

1976 அதிர்ஷ்டம் அழைக்கிறது (தமிழ்)

1976 குமார விஜயம் (தமிழ்)

1975 இதயக்கனி (தமிழ்)

1974 இதயம் பார்க்கிறது (தமிழ்)

1973 மணிப்பயல் (தமிழ்)

சான்றுகள்
---------

* தினமணி நாளிதழ் (பதிப்பு கோவை), நாள்: அக்டோபர் 8, 2012
* பரணிடப்பட்டது 2012-11-02 at the வந்தவழி இயந்திரம்
**சாமூத்திரி கோபுரம்** (Samoothiri Tower) என்பது தென்னிந்தியாவின் கோழிக்கோடு நகரத்தில் அமையவுள்ள ஒரு பல மாடிக் கோபுரம் ஆகும். மலபாரின் சுற்றுலாத் துறைக்கான தகவல் மையமாக இந்த கோபுரம் கட்டப்படும். சாமூத்திரி கோபுரம் 62 மீ உயரம் கொண்டதாக இருக்கும். முதல் இரண்டு தளங்களில் ஒரு வரலாற்று அருங்காட்சியகமும் 14 ஆவது அடுக்கில் ஒரு பார்வைக் கூடம் இருக்கும். பார்வைக் கூடத்திலிருந்து முழு நகரத்தின் பரந்த காட்சிகளையும் கண்டு அனுபவிக்க முடியும்.

சாமூத்திரி கோபுரம் கோழிக்கோட்டின் புகழ்பெற்ற ஆட்சியாளர்களான சாமூத்திரியின் பெயரால் அழைக்கப்படுகிறது. குங்காலி மரக்கார் என்ற பெயரில் உள்ள தோட்டத்துடன் இந்த கோபுரம் இரட்டையாக அமைக்கப்படும். மேலும் அருகில் உள்ள மனஞ்சிரா சதுக்கத்தில் இருந்து நிலத்தடி அணுகலையும் கொண்டிருக்கும்.

கட்டிடத்தின் வடிவமைப்பு அங்கீகரிக்கப்பட்டு, கேரள அரசு கோபுரத்திற்கு அனுமதி அளித்துள்ளது.

இவற்றையும் காண்க
----------------

* கோழிக்கோடு
* மானாஞ்சிறா
* சரோவரம் உயிரியல் பூங்கா

மேற்கோள்கள்
-----------

1. ↑  "Samoothiri Tower". *Mathrubhumi*. 16 June 2011. .
2. ↑  "Government approved Samoothiri Tower". *Mathrubhumi*. .
ராமருக்கு அர்ப்பணிக்கப்பட்ட ராம்டெக் கோயில்
**ராம்டெக்** (Ramtek) (மராத்தி: रामटेक) இந்தியாவின் மகாராட்டிர மாநிலத்தின் நாக்பூர் மாவட்டத்தில் 17 வட்டங்களுடன் கூடிய நகராட்சி மன்றத்துடன் அமைந்த நகரம் ஆகும்.

வரலாறு
------

ராமர் கோயிலிருந்து ராம்டெக் நகரத்தின் காட்சி
14 ஆண்டு வனவாசத்தின் போது இராமன், சீதை மற்றும் இலக்குமணன் ஆகியோர் ராம்டெக் பகுதியில் குடில் அமைத்து தங்கியதாகவும், அருகில் அகத்தியர்|அகத்திய]] முனிவரின் ஆசிரமம் இருந்ததாகவும் வால்மீகி இராமாயண காவியத்தில் கூறப்பட்டுள்ளது. 
இப்பகுதியில் வாழ்ந்த முனிவர்களை துன்புறுத்தும் அரக்கர்களை அழிப்பதாக இராமர் சூளுரைத்ததால், இப்பகுதிக்கு ராம்டெக் பெயராயிற்று. மராத்தி மொழியில் டெக் என்பதற்கு சூளுரை எனும் பொருள்படும். 
இங்குள்ள ராம்டெக் கோயிலில் இராமரின் பாதுகைகள் வைத்துப் பல நூற்றாண்டுகளாகப் பூஜை செய்யப்படுகிறது. 

தற்போதுள்ள கோயிலை 400 ஆண்டுகளுக்கு முன்னர் சீரமைத்து கட்டியவர் நாக்பூர் மன்னரான ரகுஜி போன்சலே ஆவார். 

ராம்டெக் கோயில் சமசுகிருத மொழி மகாகவி காளிதாசருடன் தொடர்புடையது. இங்குள்ள இராம்டெக் மலையில் அமர்ந்து காளிதாசர் மேகதூதம் எனும் சமசுகிருத காவியக் கவிதையை இயற்றினார். 

சமணர் கோயில்
ராம்டெக் மலையில் உள்ள சமணக் கோயிலில் 16-வது தீர்த்தங்கரான சாந்திநாதரின் சிலை அமைந்துள்ளது. 

கி பி 18-ஆம் நூற்றாண்டில், நாக்பூர் போன்ஸ்லே மன்னர், ராம்டெக் பகுதியை ஆட்சி செய்து கொண்டிருந்த கோண்டு இன மன்னரை வென்று ராம்டெக் பகுதியை கைப்பற்றினர்.

புவியியல்
---------

ராம்டெக் நகரம் மற்றும் ஆற்றை உள்ளடக்கிய நாக்பூர் மாவட்டத்தின் வரைபடம்
இராம்டெக் நகரம் கடல் மட்டத்திலிருந்து 1,131 அடி (345 மீ) உயரத்தில், நாக்பூர் நகரத்திலிருந்து 50 கி மீ தொலைவில் அமைந்துள்ளது.

மக்கள் தொகையியல்
----------------

2011 -ஆம் ஆண்டின் மக்கள் தொகை கணக்கெடுப்பின் படி, ராம்டெக் நகரத்தின் மொத்த மக்கள் தொகை 22,310 ஆகும். அதில் ஆண்கள் 11,321 ஆகவும்; பெண்கள் 10,989 ஆகவும் உள்ளனர். ஆறு வயதிற்குட்பட்டவர்கள் 2193 ஆக உள்ளனர்.
பாலின விகிதம் 100 ஆண்களுக்கு, 971 பெண்கள் வீதம் உள்ளனர். சராசரி எழுத்தறிவு விகிதம் 89.53 % ஆக உள்ளது. ஆண்களின் எழுத்தறிவு 94.06 % ஆகவும்; பெண்களின் எழுத்தறிவு 84.89 %. ஆகவும் உள்ளது. 

ராம்டெக் நகரத்தில் இந்துக்கள் 84.50%; பௌத்தர்கள் 8.47%; இசுலாமியர்கள் 6.02; சமணர்கள் 0.76%; மற்றவர்கள் 0.93% ஆக உள்ளனர்.

மேற்கோள்கள்
-----------

1. ↑  Ramtek Population Census 2011
சிவப்பு முக்கோணம் குடும்பக் கட்டுப்பாடு தொடர்பான அறிவிப்புகளுக்கு
 சிவப்பு முக்கோணத்துடன் கூடிய இந்தியாவின் குடும்பக் கட்டுப்பாடு முத்திரை, 1987
**சிவப்பு முக்கோணம்** (தலைகீழான) என்பது குடும்பக் கட்டுப்பாடு சுகாதாரம் மற்றும் கருத்தடை சேவைகளுக்கான அடையாளமாகும், மருத்துவச் சேவைகளுக்கான அடையாளமாகச் சிவப்பு சிலுவை உள்ளது. குறிப்பாக இந்தியா, கானா, காம்பியா, சிம்பாப்வே, எகிப்து மற்றும் தாய்லாந்து போன்ற பல வளரும் நாடுகளிலும் இச்சின்னம் பரவலாகப் பயன்படுத்தப்படுகிறது. இது குடும்பக் கட்டுப்பாடு தொடர்பான தயாரிப்புகளை வழங்கும் கடைகள் மற்றும் மருத்துவ கூடங்களின் வெளியேயும், வணிக மற்றும் அரசாங்க செய்திகளை விளம்பரப்படுத்துகிறது. இது இனப்பெருக்க சுகாதார சேவைகள் மற்றும் மக்கள்தொகை கட்டுப்பாடு குறித்துப் பயன்படுத்தப்படுகிறது. இது ஆணுறைகள், உதரவிதானங்கள், விந்தணுக் கொல்லி பாகு மற்றும் கருப்பைக் கரணம் போன்ற கருத்தடை பொருட்களில் அடிக்கடி பயன்படுத்தப்படுகிறது (உதாரணமாக, இந்தியாவில் அரசு மானியம் பெறும் நிரோத் ஆணுறைகள் மற்றும் காம்பியாவில் உள்ள சுல்தான் ஆணுறைகளில்).

தோற்றம் மற்றும் மாறுபாடுகள்
---------------------------

சிவப்பு முக்கோணம் 1960களில் இந்தியக் குடும்பக் கட்டுப்பாடு அதிகாரியும் ஆர்வலருமான பிஜ்னோர் மாவட்டத்தின் நூர்பூருக்கு அருகில் உள்ள அசம்கர் ஊர்ஃப் ரத்தன்கர் கிராமத்தில் வசிக்கும் தீப் தியாகி அலியாஸ் தர்மேந்திர தியாகியால் ஏற்றுக்கொள்ளப்பட்டது. கானாவில் பிறப்பு கட்டுப்பாடு மற்றும் இனப்பெருக்க சுகாதாரத்தை மேம்படுத்த பயன்படுத்தப்படும் "வாழ்க்கை தேர்வுகள்" மற்றும் "குடும்ப திட்டமிடல்: சிறந்த வாழ்க்கை" இலச்சினைகள் மற்றும் "நயாசன்சு விரும்பத்தக்க "இலச்சினை போன்ற அடிப்படை சின்னத்தின் மாறுபாடுகள் பின்னர் உருவாக்கப்பட்டுள்ளன. ஜைர்/காங்கோ. ஆத்திரேலியாவில் "ஆண்கள் கூட" ("எல்லோருக்கும் குடும்பக் கட்டுப்பாடு... ஆண்களுக்கும் கூட" என்பதிலிருந்து சுருக்கப்பட்டது) பிரச்சாரம் வெற்று சிவப்பு முக்கோணத்தைப் பயன்படுத்தியது. "நின்று சிந்தியுங்கள் மின்யாவி: இது மிகவும் மகிழ்ச்சியான குடும்பம், ஒரு எளிமையான குடும்பம்" என்ற எகிப்தில் முக்கோணத்தை உருவாக்க அரபு எழுத்துக்களைப் பயன்படுத்தியது.

மேலும் பார்க்கவும்
------------------

* பிறப்பு கட்டுப்பாடு

மேற்கோள்கள்
-----------

1. ↑   *From government to grass-roots reform: the Ford Foundation's population programmes in South Asia, 1959–1981*.
2. ↑  "National family planning logos" இம் மூலத்தில் இருந்து 2008-02-13 அன்று. பரணிடப்பட்டது... பார்த்த நாள்: 2007-12-23.

மேலும் படிக்க
-------------

* "மக்கள்தொகை இயக்கவியல்: உலக மக்கள்தொகை மாற்றத்திற்கான காரணங்கள் மற்றும் விளைவுகள்," ரால்ப் தாம்லின்சன், ரேண்டம் ஹவுஸ், 1976.

வெளி இணைப்புகள்
---------------

* கானாவின் வாழ்க்கைத் தேர்வுகள் திட்டம்
**டி.வி. சசிவர்ண தேவர்** (*T.V. Sasivarna Thevar*)  ஓர் இந்திய அரசியல்வாதி ஆவார். இவர் 1912 ஆம் ஆண்டு ஆகத்து மாதம் 6 ஆம் தேதி பிறந்தார். 1973 ஆம் ஆண்டு நவம்பர் மாதம் 7 ஆம் தேதி இறந்தார். இவர் உ.முத்துராமலிங்கத் தேவரின் ஆதரவாளராகவும், அனைத்திந்திய பார்வர்டு பிளாக் என்ற அரசியல் கட்சியின் தலைவராகவும் இருந்தார்.

சசிவர்ண தேவர் சென்னை மாகாணத்தின் தெற்குப் பகுதியில் பிறந்தவர் ஆவார். டி.லாடசாமி சேர்வை மற்றும் குருவம்மாளுக்கு 1934 ஆம் ஆண்டில் குற்றப் பழங்குடியினர் பரம்பரை சட்டத்தை எதிர்த்து முத்துராமலிங்கத் தேவர் ஏற்பாடு செய்த இயக்கத்தில் சேர்ந்தார். பின்னர் இந்திய தேசிய காங்கிரசில் சேர்ந்தார்.

முத்துராமலிங்கத் தேவர் இந்திய தேசிய காங்கிரசு கட்சியில் இருந்து பதவி விலகி 1939 ஆம் ஆண்டு அனைத்திந்திய பார்வர்டு பிளாக்கு கட்சியில் இணைந்தபோது, சசிவர்ண தேவர் அக்கட்சியை பின்பற்றினார். 1951 ஆம் ஆண்டு அனைத்திந்திய பார்வர்டு பிளாக் கட்சியின் வேட்பாளராக சட்டப் பேரவைத் தேர்தலில் போட்டியிட்டு வெற்றி பெற்றார். 

1957 ஆம் ஆண்டு அனைத்திந்திய பார்வர்டு பிளாக்கு கட்சி சார்பில் அருப்புக்கோட்டை தொகுதியில் முத்துராமலிங்கத் தேவர் போட்டியிட்டு வெற்றி பெற்றார். இதனால் தான் முன்பு வகித்து வந்த முதுகுளத்தூர் சட்டமன்ற உறுப்பினர் பதவியை பதவி விலகல் செய்தார். சசிவர்ண தேவர் முதுகுளத்தூர் இடைத்தேர்தலில் நின்று வெற்றி பெற்றார்.  இருப்பினும், இந்த வெற்றி சர்ச்சையைத் தூண்டியது. இதன் விளைவாக காங்கிரசு தலைவர் இம்மானுவேல் சேகரன் தேவேந்திரர் கொல்லப்பட்டார் மற்றும் 1957 ஆம் ஆண்டு முதுகுளத்தூர் கலவரத்தைத் தூண்டியது.

பல்வேறு சாதி மக்களிடையே நல்லிணக்கத்திற்காக அரசு ஏற்பாடு செய்திருந்த சாதிகளுக்கு இடையேயான அமைதி மாநாட்டில் சசிவர்ண தேவர் ஒரு பகுதியாக இருந்தார். இந்த மாநாட்டில் தேவர், நாடார், தேவேந்திரர் போன்ற தலைவர்கள் கலந்து கொண்டனர். இம்மானுவேல் சேகரனின் மரணம் மற்றும் முதுகுளத்தூர் கலவரம் அதைத் தொடர்ந்து விரைவில் நடந்தது.

1963 ஆம் ஆண்டு அக்டோபர் மாதம் 30 ஆம் தேதி முத்துராமலிங்கத் தேவர் இறந்ததைத் தொடர்ந்து, தேவரின் மற்றொரு சீடரான பா.கா.மூக்கைய்யாத் தேவர் மற்றும் சசிவர்ண தேவர் இடையே அதிகாரப் போட்டி வெடித்தது. மூக்கையா தேவர் வெற்றி பெற்றார் மற்றும் சசிவர்ண தேவர் சுபாசிசுட் பார்வர்டு பிளாக் கட்சியை உருவாக்கினார்.

மேலும் பார்க்கவும்
------------------

* பசும்பொன் முத்துராமலிங்க தேவர்
* 1957 ராம்நாடு கலவரம்
* பி.கே.மூக்கையா தேவர்

மேற்கோள்கள்
-----------

1. ↑  Resume of work. Tamil Nadu Legislative Assembly Fifth Assembly Ninth Session
2. ↑  List of Members of the Madras State Legislature in 1951 from the Election Commission of India website
3. ↑  List of Members of the Madras State Legislature from 1958 Tamil Nadu Assembly website
4. ↑  History of the All India Forward Bloc describing the split into two factions
**சமதா கிராந்தி தளம்** (*Samata Kranti Dal*) என்பது பிரஜா கிஷோர் திரிபாதி தலைமையிலான இந்தியாவில் ஒடிசாவின் மாநில அரசியல் கட்சியாகும். இந்தக் கட்சி மே 2013-ல் நிறுவப்பட்டது. இந்தியத் தேர்தல் ஆணையத்தால் சமதா கிராந்தி தளத்திற்கு 'கத்தரிக்கோல்' சின்னம் ஒதுக்கப்பட்டுள்ளது.

2014 தேர்தலுக்கு முன்னதாக பா.ஜா.கா. கூட்டணியுடன் ச.கி.த. தேர்தல் உடன்பாட்டை எட்ட முயன்றது. பாரதிய ஜனதா கட்சியின் அருண் ஜெட்லி திரிபாதியுடன் உரையாடினார். இருப்பினும் எந்த உடன்பாடும் எட்டப்படாததால் சமதா கிராந்தி தளம் மக்களவை மற்றும் சட்டப் பேரவைத் தேர்தல்களில் தனித்துப் போட்டியிட்டது. 2014ஆம் ஆண்டு ஒடிசா சட்டமன்றத் தேர்தலில் இக்கட்சி பிரமித்ராபூர் என்ற தனி தொகுதியில் வென்றது.

மேலும் பார்க்கவும்
------------------

* உதய் மண்டல் தலைமையிலான சமதா கட்சி.

மேற்கோள்கள்
-----------

1. ↑  "Former Lok Sabha MP Braja Tripathy floats political party". Odisha Reporter.. பார்த்த நாள்: 18 April 2014.
2. ↑  "Braja Tripathy floats Samata Kranti Dal". The Pioneer.. பார்த்த நாள்: 18 April 2014.
3. ↑  "Samata Kranti Dal launched on Akshaya Tritiya". .
4. ↑  "No 'Broom' Yet for Aam Aadmi Party". Indian Express.. பார்த்த நாள்: 18 April 2014.
5. ↑  *Times of India*. *Samata Kranti Dal to go alone, blow to BJP*
6. ↑  Sharma, Unnati (2022-12-03). "After reclaiming mashaal for UP civic polls, Samata Party says will move SC for old symbol" (in en-US). .
**காட்மோயிண்டைட்டு** (*Cadmoindite*) என்பது CdIn2S4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இதுவோர் அரிய காட்மியம் இண்டியம் சல்பைடு கனிமமாகும். சைபீரியாவில் குரில் தீவுகளில் உள்ள குத்ரியாவி எரிமலை, இட்ரூப் தீவில் உள்ள உயர் வெப்பநிலை (450-600 °C) எரிமலை பிளவுப் பகுதியில் கண்டுபிடிக்கப்பட்டது. செக் குடியரசின் போகிமியாவில் உள்ள கேடெரினா நிலக்கரிச் சுரங்கத்திலும் இது கிடைக்கிறது.

CdIn2S4 பல்வண்ணப் பளிங்குருவக் கட்டமைப்பை வெளிப்படுத்துகிறது, இது 8 எண்முகங்களால் ஒருங்கிணைக்கப்பட்டும் 16 நான்முகிகளால் ஒருங்கிணைக்கப்பட்ட நேர்மின் அயனி தளங்களைக் கொண்ட ஒரு கன அலகு செல் மூலம் விவரிக்கப்படுகிறது. நேர்மின் அயனித் தளங்களில் Cd(II) மற்றும் In(III) ஆகியவற்றின் விநியோகம் நிலையான எக்சு-கதிர் படிகவியல் ஆய்வு நுட்பங்களால் தெளிவுபடுத்துவது கடினம், ஏனெனில் இரண்டு இனங்களும் சம் எலக்ட்ரான் எண்ணிக்கையைக் கொண்டுள்ளன. ஆனால் செயற்கை மாதிரிகளில் ராமன் நிறமாலை அளவீடுகள் மற்றும் அடர்த்தி செயல்பாட்டுக் கோட்பாடு உருவகப்படுத்துதல்கள் ஆகியவை இரண்டும் நான்முகத் தளங்களில் சுமார் 20% இண்டியம்(III) நேர்மின் அயனிகளால் ஆக்கிரமிக்கப்பட்டுள்ளன என்பதைக் குறிக்கின்றன. and density functional theory simulations

மேற்கோள்கள்
-----------

1. ↑  Cadmoindite Webmineral Data
2. 1 2  Cadmoindite mineral information from Mindat.org
3. ↑  Ursaki, V. V.; Manjon, F. J.; Tiginyanu, I. M.; Tezlevan, V. E. (2002). "Raman scattering study of pressure-induced phase transitions in MIn2S4 spinels". *J. Phys.: Condens. Matter* **14** (27): 6801. doi:10.1088/0953-8984/14/27/304.
4. ↑  Seminovski, Y.; Palacios, P.; Wahnon, P. M.; Grau-Crespo, R. (2012). "Band gap control via tuning of inversion degree in CdIn2S4 spinel". *Applied Physics Letters* **100** (10): 102112. doi:10.1063/1.3692780. Bibcode: 2012ApPhL.100j2112S.
| சாகா |
| --- |
|  |
| மொத்த மக்கள்தொகை: | **2,000,000** |
| அதிக மக்கள் உள்ள இடம்: | தான்சானியா |
| மொழி: | சாகா |
| சமயம்/சமயம் அற்றோர்: | கிறிஸ்தவம், இஸ்லாம், உள்ளுர் நம்பிக்கைகள் |
| தொடர்புடைய இனக்குழுக்கள்: | ஓங்காமோ |

  

**சாகா இனக்குழு** (Chaga), பான்டு மொழி பேசுகின்ற, ஆபிரிக்காவைத் தாயகமாகக் கொண்ட ஒரு பழங்குடி (tribe) ஆகும். இது, *வச்சாகா, சக்கா, ஜக்கா, வஸ்சக்கா, வச்சக்கா* எனப் பலவாறாகக் குறிப்பிடப்படுவது உண்டு. இது தான்சானியாவில் வாழும் இனக்குழுக்களில் மூன்றாவது பெரியது ஆகும். கிளிமஞ்சாரோ, மெரு ஆகிய மலைகளின் தெற்கு மற்றும் கிழக்குப் பக்கச் சரிவுகளிலும், மோஷி பகுதியிலும் இவர்கள் வாழ்ந்து வருகிறார்கள். ஒப்பீட்டளவில் இவர்களுக்கு உள்ள வளம், சாதகமான காலநிலைகளால் மட்டுமன்றி, ஆயிரக்கணக்கான ஆண்டுகளாக இப்பகுதியில் வழங்கி வரும் வெற்றிகரமான வேளாண்மை முறைகளாலும் ஏற்பட்டது. விரிவான பாசன முறைகள், தொடர்ச்சியான உரப் பயன்பாடு என்பன இவற்றுள் அடங்கும். இப்பகுதியில் கிறிஸ்தவர்களாக மாறிய முதல் பழங்குடிகளுள் இவர்களும் அடங்குவர். கிறிஸ்தவர்கள் என்பதனால், கல்வி வசதிகள், மருத்துவ வசதிகள் என்பன இவர்களுக்கு இலகுவாகக் கிடைத்தது. இது ஏனைய இனக்குழுக்களைக் காட்டிலும் இவர்கள் பொருளாதார அடிப்படையில் சாதகமாக நிலையில் இருக்க உதவியது. 

சாகா இனக்குழுவினர் வாழும் ஒரு குடிசை
சாகாக்கள், ஆபிரிக்காவின் பிற பகுதிகளில் இருந்து கிளிமஞ்சாரோ மலையடிவாரப் பகுதிகளுக்குக் குடிபெயர்ந்த பல்வேறு பாண்டு குழுக்களின் வழி வந்தவர்கள் ஆவர். சாகக்கள் பாண்டு மொழியினராக இருந்தாலும், அவர்கள் அனைவரும், ஒரே மொழியைப் பேசுகிறார்கள் என்று சொல்வதற்கு இல்லை. அவர்கள் மொழி தொடர்புள்ள பல வட்டார வழக்குகளின் கலப்பு என்று கூறலாம். இந்த வட்டார வழக்குகள், வடகிழக்கு கெனியாவில் பேசப்பட்டுவரும் கம்பா மொழி, கிழக்குப் பகுதியில் பேசப்படும் தபிதா, பொக்கோமோ ஆகிய மொழிகளுடன் தொடர்புள்ளவை.

  

சாக்கா நிலம் முன்னர் அரசியல் ரீதியாக, சமத்துவச் சமூக முறை சார்ந்த, தனித்தனியான குடிமரபு ஆட்சிப்பகுதிகளாகப் (chiefdoms) பிரிந்திருந்தன. சாகா இனக்குழு, பாரே, தவேட்டா, தெயிட்டா ஆகிய இன மக்களுக்குப் பண்பாட்டு அடிப்படையில் நெருங்கிய தொடர்புள்ள இனக்குழுவாகும். வாரிசுரிமை தொடர்பில் இவர்கள் தந்தைக் கால்வழி முறையைப் பின்பற்றுகின்றனர்.
ତୋରି ନୁନି ଚିରୀହେବି ରାନ୍ଦୁଆ ମାଦର୍ଚୋଡ ତୋତେ ମରା ହେଇସାରିଛି ମାଗ୍ୟା ରାନ୍ଦୂଆ naba ତୋରି ନୁନି ଚିରୀହେବି ରାନ୍ଦୁଆ ମାଦର୍ଚୋଡ ତୋତେ ମରା ହେଇସାରିଛି ମାଗ୍ୟା ରାନ୍ଦୂଆ naba ତୋରି ନୁନି ଚିରୀହେବି ରାନ୍ଦୁଆ ମାଦର୍ଚୋଡ ତୋତେ ମରା ହେଇସାରିଛି ମାଗ୍ୟା ରାନ୍ଦୂଆ naba ତୋରି ନୁନି ଚିରୀହେବି ରାନ୍ଦୁଆ ମାଦର୍ଚୋଡ ତୋତେ ମରା ହେଇସାରିଛି ମାଗ୍ୟା ରାନ୍ଦୂଆ naba

இளமையும் அரசியலும்
------------------

சட்டப் பட்டதாரியான நபா தாசு, கல்லூரி நாட்களிலிருந்தே அரசியலில் ஈடுபட்டு, சம்பல்பூரில் உள்ள கங்காதர் மெஹர் கல்லூரியில் மாணவர் சங்கத் தலைவராக தேர்ந்தெடுக்கப்பட்டார். இவர் முதன் முதலாக 2009ஆம் ஆண்டில் நடைபெற்ற ஒடிசா மாநிலச் சட்டமன்றத் தேர்தலில் ஜார்சுகுடா சட்டமன்றத் தொகுதியில் இந்திய தேசிய காங்கிரசு வேட்பாளராகப் போட்டியிட்டு வெற்றி பெற்றார். பின்னர் 2014-ல் நடைபெற்ற தேர்தலிலும் ஜார்சுகுடாவிலிருந்து மீண்டும் தேர்ந்தெடுக்கப்பட்டார். ஐந்து ஆண்டுகளுக்குப் பிறகு, தாசு பிஜு ஜனதா தளம் கட்சியில் சேர்ந்தார். 2019ஆம் ஆண்டு நடைபெற்ற தேர்தலில் பிஜூ ஜனதா தளம் வேட்பாளராகப் போட்டியிட்டு வெற்றி பெற்ற இவர், நவீன் பட்நாயக் அமைச்சரவையில் ஒடிசா மாநில சுகாதாரத்துறை அமைச்சராகப் பணியாற்றினார்.

இறப்பு
------

காவலர் ஒருவரால் சுடப்பட்ட தாசு, சிகிச்சைப் பலனின்றி சனவரி 29, 2023 அன்று உயிரிழந்தார்.

மேற்கோள்கள்
-----------

1. ↑  "Orissa Election Result 2009 With Vote Margin". *leadtech.in*.. "22516"
2. ↑  "Reports on Election 2014 - See page no. 124, archived on". 6 June 2017. .
3. ↑  "CEO ODISHA". 19 February 2019. .
4. 1 2  Zee News (24 May 2019). "Odisha Assembly election results 2019: Full list of winners" (in en) இம் மூலத்தில் இருந்து 8 November 2022 அன்று. பரணிடப்பட்டது... பார்த்த நாள்: 8 November 2022.
5. ↑
6. ↑  "Archived copy" இம் மூலத்தில் இருந்து 2013-12-17 அன்று. பரணிடப்பட்டது.. .
7. ↑
8. ↑  "Odisha: ఏఎస్సై కాల్పుల ఘటన.. తూటా గాయాలతో ఒడిశా ఆరోగ్య మంత్రి కన్నుమూత". 29 January 2023. .
இதே பெயரில் வெளிவந்த திரைப்படம் பற்றி அறிய சுமைதாங்கி (திரைப்படம்) கட்டுரையைப் பார்க்க.
 சுமைதாங்கி - அமைவிடம்: ஈசாந்தை ஊராட்சி, விழுப்புரம் மாவட்டம், தமிழ் நாடு
**சுமைதாங்கி** என்பது, சுமைகளைச் சுமந்து செல்வோர் அதனைப் பிறர் துணையின்றிச் எளிதாக இறக்கி வைப்பதற்காகக் கட்டப்பட்ட ஒரு அமைப்பு ஆகும். சுமைதாங்கி பொதுவாகப் பாதை ஓரங்களில் அமைக்கப்படுகின்றது.

சுமைதாங்கியின் தேவை
-------------------

பல வகை உந்துக்களும், ஈருருளிகளும், இன்னும் பல்வேறு வகையான தன்னியக்க வண்டிகளும் அறிமுகப்படுத்தப்படுமுன், பெரும்பாலான மக்கள் பொருட்களைத் தலைச் சுமையாகவே இடத்துக்கிடம் எடுத்துச் செல்ல வேண்டியிருந்தது. உற்பத்திப் பொருட்களைத் தொலைவிலுள்ள சந்தைகளுக்கு எடுத்துச் செல்வோரும், சந்தைகளில் வாங்கிய பொருட்களை வீடுகளுக்கு எடுத்துச் செல்வோரும் எனப் பல வகையானோர் நெடுந்தூரம் சுமைகளைச் சுமந்து செல்ல வேண்டிய நிலை இருந்தது. தொலைதூரப் பயணம், யாத்திரை செல்பவர்களும், வேண்டிய பொருட்களைக் கால்நடையாகவே சுமந்து செல்வதுண்டு. சிறிது இளைப்பாறுவதற்காகச் சுமைகளை இறக்கி வைக்கவும் பின்னர் திரும்பவும் தூக்கவும் பிறர் துணை தேவைப்படும். இத் துணை எல்லா நேரங்களிலும் கிடைக்கும் என்பதில்லை. இவ்வாறான பிரச்சனையின்றித் தனியாகவே சுமைகளை இறக்கவும், திரும்ப அதிக எத்தனம் இன்றித் தூக்கியேற்றவும் வசதியாக உயரமான மேடை போல் அமைக்கப்படும் அமைப்பே சுமைதாங்கியாகும்.

அமைப்பு
-------

சுமைதாங்கி, ஏறத்தாழ நாலரை அடி (1.2 மீட்டர்) உயரமும், ஒன்றரை தொடக்கம் 2 அடிவரை தடிப்புக் கொண்டதுமான ஒரு சிறிய சுவர் போன்ற கட்டுமானம் ஆகும். இதன் மேற்பகுதி ஒரே மட்டமாக இல்லாமல், இரண்டு அல்லது மூன்று வெவ்வேறு மட்டங்களில் அமைந்திருக்கும். சுமைகளைச் சுமப்பவர்கள் தலையில், அல்லது தோள்களில் சுமப்பார்கள். அதனால் இறக்கி வைப்பதற்குரிய மேடை, தலை உயரத்துக்கும், தோள் உயரத்துக்கும் வெவ்வேறாக இருக்க வேண்டும் என்பதற்காகவே இந்த ஏற்பாடு.

அமைவிடம்
--------

சுமைதாங்கிகள், பாதைகளுக்கு அண்மையில் அமைக்கப்படுகின்றன எனினும், பொதுவாக, இளைப்பாறுவதற்கான இடங்களில் வேறு வசதிகளுடன் சேர்த்தும் இவை அமைக்கப்பட்டன. சத்திரங்கள், வழிப்போக்கர்கள் நீர் அருந்துவதற்காகவும், கைகால் கழுவிக் கொள்வதற்காகவும் அமைக்கப்பட்ட குளங்கள், கிணறுகள், ஆடு, மாடுகளுக்கு நீர் வைப்பதற்காக அமைக்கப்பட்ட தொட்டிகள், நிழல் தரும் மரங்கள், சிறிய கோயில்கள் ஆகியவற்றுடன் ஒரு கூறாகச் சுமைதாங்கியும் அமைவதுண்டு.

அறச் செயல்
----------

தற்காலத்தில், சுமைதாங்கிகள் பெரும்பாலான பகுதிகளில் மறக்கப்பட்ட ஒரு காலகட்டத்தின் எச்சங்களாகவே இருக்கின்றன. வசதிகள் நிறைந்த இன்றைய காலகட்டத்தில், சுமைதாங்கிகள் தேவையற்றவை ஆகிவிட்டன. எனினும் சில பத்தாண்டுகளுக்கு முன்புவரை இவற்றுக்கான தேவை இருந்தது. இதனால், முக்கியமான இடங்களில் சுமைதாங்கிகளை அமைப்பது அறச் செயலாகக் கருதப்பட்டது. 

சுமைதாங்கிகளை அமைப்பதில் உள்ள குறியீட்டு அம்சமும் குறிப்பிடத் தக்கது. கருக்கொண்ட பெண்ணொருத்தி குழந்தை பெற்றுக்கொள்ளாமல் இறந்துவிட்டால் அவளுக்காகப் பொது இடங்களில் சுமைதாங்கி அமைப்பது வழக்கமாக இருந்தது. இது *சுமைதாங்கிபோடுதல்* எனப்பட்டது. பிறரது சுமைத் துன்பத்தைப் போக்குவதன் மூலம் அவளுக்கு வயிற்றுச் சுமையாலான துன்பம் இதனால் நீங்கும் என்பது நம்பிக்கை.

இவற்றையும் பார்க்கவும்
----------------------

* ஆவுரோஞ்சிக் கல்
Seri Maharaja Mangku Negara துன் விருது
**துன்** (மலாய்:*Tun*), என்பது மலேசிய அரசாங்கம் வழங்கும் மிக உயர்ந்த விருதாகும். இந்த விருதை மலேசியாவின் பேரரசர் மட்டுமே வழங்க முடியும். "ஸ்ரீ மகாராஜா மாங்கு நெகாரா" (*Seri Maharaja Mangku Negara (SMN)*) விருதையும் "ஸ்ரீ செத்தியா மாக்கோத்தா" (*Seri Setia Mahkota (SSM)*) விருதையும், துன் விருது என்று அழைக்கிறார்கள் பொது மக்களின் அரிய சேவைகளைப் பாராட்டும் வகையில் இந்த விருது வழங்கப்பட்டு வருகிறது.

மலேசியக் கூட்டரசு விருதுகள் பட்டியலில் ஸ்ரீ மகாராஜா மாங்கு நெகாரா விருது 4ஆவது இடத்திலும், ஸ்ரீ செத்தியா மாக்கோத்தா விருது 5ஆவது இடத்திலும் தகுதிகள் வகிக்கின்றன. மலேசியாவில் உயிரோடு வாழ்பவர்களில் 25 பேர் மட்டுமே ஸ்ரீ மகாராஜா மாங்கு நெகாரா விருதையும் ஸ்ரீ செத்தியா மாக்கோத்தா விருதையும் பெற்று இருக்க முடியும்.

துன் வீ. தி. சம்பந்தன்
----------------------

துன் விருதைப் பெற்ற இந்தியர் மற்றும் தமிழர் வீ. தி. சம்பந்தன். அவருக்கு 1967ஆம் ஆண்டு அந்த விருது வழங்கப்பட்டது. வெளிநாட்டவர்களுக்கும் துன் விருது வழங்கப்பட்டுள்ளது. இதுவரை இந்த விருதைப் பெற்றவர்கள் மொத்தம் 68 பேர். இவர்களில் 45 பேர் மரணம் அடைந்து விட்டனர். உயிரோடு உள்ளவர்கள் 23 பேர். 2001ஆம் ஆண்டில் பஹ்ரேய்ன் நாட்டுப் பிரதமர் துன் ஷெயிக் காலிபா,2005ஆம் ஆண்டில் சுவீடன் நாட்டு இளவரசியார் வாஸ்டர் கோட்லாண்ட் போன்றோர் துன் விருதைப் பெற்றுள்ளனர். 

மலாயாவில் துன் விருது வழங்கப்படுவது பல நூற்றாண்டுகளாக இருந்து வந்துள்ளது. மலாய் அரசர்களிடையே அந்த நடைமுறை நீண்ட நாட்களாக இருந்து வந்த போதிலும் ஆண்களுக்கு மட்டுமே அந்த விருது வழங்கப்பட்டு வந்தது. மலாயா சுதந்திரம் அடைந்த பிறகு பெண்களுக்கும் வழங்கப்படும் முறை அமலுக்கு வந்தது. துன் விருதைப் பெற்ற ஒருவரின் மனைவியை தோ புவான் *(Toh Puan)* என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை துன் என்றே அழைக்க வேண்டும்.

மலேசிய வரலாற்றில் துன் விருது பெறும் இரண்டாவது இந்தியர் சாமிவேலு ஆவார்.

மேற்கோள்கள்
-----------

1. ↑  "Seri Maharaja Mangku Negara(S.M.N.).". .
2. ↑  "Seri Setia Mahkota (SSM).". .
3. ↑  Federal Awards and Honours
4. ↑  "Senarai penerima gelaran Tun.". .
5. ↑  Prime Minister of Bahrain, Tun H.H. Shaikh Khalifa Bin Salman Al-Khalifa.
6. ↑  Her Royal Highness Crown Princess Victoria of Sweden.
7. ↑  "துன் விருது". Selliyal. 9 செப்டம்பர் 2017. .
சாந்த் பௌரி படிக்கிணறு, இராஜஸ்தான்
ஷாஜஹான்-கி-பவோலி
பவோலி கவுஸ் அலி ஷா, பாரூக்நகர்
**பவோலி** அல்லது **படிக்கிணறு** (Baoli அல்லது Stepwell) என்பது படிக்கட்டு வடிவக் கிணறுகள் அல்லது குளங்கள் ஆகும். இவை பொதுவாக மேற்கு இந்தியாவிலும், பாக்கித்தான்வரையும் மற்றும் தெற்காசியாவின் மற்ற வறண்ட பகுதியிலும் பரந்து காணப்படுகின்றன.

வறட்சி காலத்தில் மக்களின் தண்ணீர் தேவைக்காக இந்தக் கிணறுகள் அன்றைய மன்னர்களால் உருவாக்கப்பட்டன. இக்கிணறுகளில் நீரை அடைவதற்குப் படிக்கட்டுகள் மூலமாகக் கீழிறங்கி செல்ல வேண்டும், இவை ஓரளவு ஆழமுள்ள கிணறுகளாகவும், அதைச் சுற்றிலும் படிக்கட்டுகளை அமைத்திருக்கிறார்கள். இப்படியான கிணறுகள் குடிநீருக்கென்று தனியாகவும், குளிப்பதற்கென்று தனியாகவும் அமைக்கப்பட்டிருக்கின்றன. பெரும்பாலும் இப்படிப்பட்ட கிணறுகள் கோயில்கள், பள்ளிவாசல்கள் ஆகியவற்றுக்கு அருகில் அமைக்கப்பட்டன. சில கிணறுகளின் மேலே வழிப்போக்கர்கள் போன்றோர் தங்கிச் செல்வதற்காக அறைகளும் கட்டப்பட்டிருந்தன.

அமைப்பு
-------

மழைக்காலத்தில் நீரைச் சேமித்துவைக்கும் வகையில் அமைக்கப்பும், கிணற்றில் நீரை அடைவதற்கான படிகள், படிகளில் விசாலமான அறைகள் என மூன்று முக்கிய அம்சங்களைக் கொண்டுள்ளன. இந்தக் கிணறுகள் பெருமளவு செங்கற்களைக் கொண்டு கட்டப்பட்டுள்ளன. இவற்றில் படிக்கட்டுகள் சுமார் 50 அடி ஆழத்தைக் கொண்டிருக்கின்றன. இந்த படிக்கட்டுக் கிணறுகள் வட்டம், செவ்வகம், எண் கோணம் போன்ற பல்வேறு வடிவங்களில் கட்டப்பட்டிருக்கின்றன. இவை முகலாய கட்டிடப் பாணியுடன், ஆங்கிலேய கட்டிடப் பாணியும் கொண்டு கட்டப்பட்டவை. இக்கிணறுகள் *ஜெனானா* எனும் பெண்களுக்கான பகுதியும், *மர்தானா* எனும் ஆண்களுக்கான பகுதியும் கொண்டதாக உள்ளன.

இப்படியான பெருமைகளைக் கொண்ட இவை, தற்காலத்தில் பேணப்படாமல் குப்பைகள் நிறைந்த இடமாக மாறியுள்ளன. இந்தக் கிணற்றைப் போன்று தில்லி உள்ளிட்ட சில வட மாநிலப் பகுதிகளில் உள்ள கிணறுகள் நன்கு பேணப்படுகின்றன.

இதையும் காண்க
-------------

* இராணியின் படிக்கிணறு, குஜராத்
* இராணியின் படிக்கிணறு, இராஜஸ்தான்
* சாந்த் பௌரி, இராஜஸ்தான்
* அடாலஜ் படிக்கிணறு, குஜராத்

மேற்கோ்கள்
----------

1. ↑  ந. வினோத் குமார் (6 அக்டோபர் 2017). "கைவிடப்பட்ட வரலாற்றுக் கிணறு". *கட்டுரை* (தி இந்து தமிழ்).. பார்த்த நாள்: 7 அக்டோபர் 2017.
2. ↑  Agrasen ki Baoli gets new lease of life. தி டைம்ஸ் ஆஃப் இந்தியா, January 2, 2002. Retrieved from  பரணிடப்பட்டது 2013-09-26 at the வந்தவழி இயந்திரம்.
நுண்ணோக்கியில் தெரியும் செங்குருதியணுக்களும், வெண்குருதியணுக்களும்
**குருதி உயிரணுக்கள்** அல்லது **குருதிக் கலங்கள்** எனப்படுபவை குருதியில் சாதாரணமாக காணப்படும் எவ்வகையான உயிரணுக்களையும் குறிப்பதாகும். முலையூட்டிகளில் இது பொதுவாக மூன்று வகையாகக் காணப்படும். அவையாவன்:

* செங்குருதியணுக்கள்
* வெண்குருதியணுக்கள்
* குருதிச் சிறுதட்டுக்கள்

மொத்த குருதிக் கன அளவின் 45% இவ்வகையான கலங்களையும், மிகுதி குருதி நீர்மத்தையும் கொண்டிருக்கும்.

குருதிக் கல வகைகள்
------------------

 அலகிடு எதிர்மின்னி நுண்ணோக்கி மூலம் அவதானிக்கப்படும் சாதாரண குருதியின் தோற்றம். ஒழுங்கற்ற தோற்றமுடைய வெண்குருதியணுக்களுடன், செங்குருதியணுக்களும், தட்டுப் போன்ற அமைப்புடைய குருதிச் சிறுதட்டுக்களும் காணப்படுகின்றன.
### செங்குருதியணு

முதன்மைக் கட்டுரை: செங்குருதியணு
செங்குருதியணுக்களிலுள்ள ஈமோகுளோபின் எனப்படும் குருதிப் புரதமே முக்கியமாக ஆக்சிசனையும், பகுதியாக காபனீரொக்சைட்டையும் கடத்துகின்றது. இவ்வகைக் கலத்தின் வாழ்வுக்காலம் கிட்டத்தட்ட 120 நாட்களாகும்.

### வெண்குருதியணு

முதன்மைக் கட்டுரை: வெண்குருதியணு
வெண்குருதியணுக்களின் வாழ்வுக்காலம் ஒரு சில நிமிடங்களில் இருந்து, ஒரு சில நாட்கள் வரை இருக்கும். இவை முக்கியமாக நோய் எதிர்ப்பாற்றல் முறைமையில் பங்கெடுக்கும்.

### குருதிச் சிறுதட்டுக்கள்

முதன்மைக் கட்டுரை: குருதிச் சிறுதட்டுக்கள்குருதிச் சிறு தட்டுக்கள் குருதி உறைதலில் மிக முக்கியமான பங்கெடுக்கும். இவற்றின் வாழ்வுக்காலம் கிட்டத்தட்ட 9 நாட்களாகும்.

குருதி அணுக்களின் தோற்றம்
-------------------------

குருதி அணுக்கள் எலும்பு மச்சையில் இருந்து உருவாகின்றன. எலும்பு மச்சையில் காணப்படும் குருதி உருவாக்கும் குருத்தணுக்கள் எல்லா வகையான குருதி உயிரணுக்களும் தொடக்க உயிரணுவாக இருக்கின்றன.

மேற்கோள்கள்
-----------

1. ↑  Maton, Anthea; Jean Hopkins, Charles William McLaughlin, Susan Johnson, Maryanna Quon Warner, David LaHart, Jill D. Wright (1993). *Human Biology and Health*. Englewood Cliffs, New Jersey, USA: Prentice Hall. பன்னாட்டுத் தரப்புத்தக எண்:0-13-981176-1.
**இரங்கிரி தம்புள்ளை பன்னாட்டு துடுப்பாட்ட அரங்கம்** இலங்கையின் வட மத்தியமாகாணத்தில் அமைந்துள்ள ஒரு துடுப்பாட்ட அரங்கமாகும். இவ்வரங்கம் தம்புள்ளைக்கு அருகில் இரங்கிரி தம்புள்ளை கோயிலுக்கு சொந்தமான 60 ஏக்கர் (240,000 m2) நிலத்தில் தம்புள்ளை குளத்தையும் தம்புள்ளை பாறையையும் பார்த்தபடி அமைக்கப்பட்டுள்ளது. இவ்வரங்கில் அண்ணளவாக 16,800 பேருக்கு இருக்கை வசதிகள் உள்ளது. 2000 ஆம் ஆண்டின் மார்ச் மாதம் இவ்வரங்கின் முதலாவது ஒருநாள் பன்னாட்டுத் துடுப்பாட்டப் போட்டி இங்கிலாந்து துடுப்பாட்ட அணிக்கும் இலங்கை துடுப்பாட்ட அணிக்கும் இடையில் நடைபெற்றது. 2003 ஆம் ஆண்டில் பகல் - இரவு ஆட்டங்களுக்காக இவ்வரங்கில் ஒளி வெள்ள விளக்குகள் அமைக்கப்பட்டன.

அரங்கம்
-------

ஆண்டு முழுவதும் ஒருநாள் பன்னாட்டுப் போட்டிகளை மழைத் தடங்கள் இல்லாமல் நடத்தக்கூடிய வகையில் இலங்கையின் உலர் வலயத்தில் ஒரு பன்னாட்டு துடுப்பாட்ட அரங்கம் இலங்கை துடுப்பாட்டத்துக்கு தேவைப்பட்டது. இலங்கை துடுப்பாட்ட கட்டுப்பாட்டு வாரியத்தின் அந்நாள் தலைவர் திலங்க சுமதிபால தலைமையில் கட்டுப்பாட்டு வாரியத்தின் நிதி ஒதுக்கீட்டில் நடைபெற்றது. 167 நாட்களில் இவ்வரங்கம் கட்டிமுடிக்கப்பட்டது. கட்டுமானப் பணிகளின் முடிவில் பன்னாட்டுப் போட்டிகள் நடைபெற்றாலும் பின்னர் நிலத்தின் குத்தகையில் ஏற்பட்ட சிக்கல்கள் காரணமாக 2003 ஆண்டுவரை போட்டிகள் நடைபெறவில்லை.

இவ்வரங்கின் பட்டிகை பந்துவீச்சாளர்களுக்கு சாதகமானதாகும். இங்கு காணப்படும் ஆழமற்ற நிலத்தடி நீர்மட்டத்தாலும் அதன் மூலம் பட்டிகையில் ஏற்படும் நீர் கசிவாலும் காலை வேளையில் வேகப் பந்துவீச்சாளர்கள் நன்மையடைவதோடு மாலையில் பட்டிகை நொறுங்கும் தன்மையைக் கொண்டிருப்பதால் சுழல்பந்துவீச்சாளர்களும் நன்மையடைகின்றனர்.

மேற்கோள்கள்
-----------

1. ↑  இரங்கிரி தம்புள்ளை பன்னாட்டு துடுப்பாட்ட அரங்கம் - கிரிக்கின்போ வலைத்தளம்
**துடுப்பு வால் கரிச்சான்** (*greater racket-tailed drongo*) என்பது நடுத்தர அளவிலான ஒரு ஆசிய பறவை ஆகும். இது நீண்ட துடுப்பு போன்ற வாலைக் கொண்டுள்ளதால் இப்பெயரைப் பெற்றது. இவை பெரும்பாலும் மலையை ஒட்டிள்ள காடுகளில் காணப்படும். இவை எப்போதும் சத்தம் எழுப்பிக்கொண்டே இருக்கக்கூடியன. மேலும் இது ராஜாளி, வல்லூறு போன்ற பறவைகளைப் போல ஒலியெழுப்பும் ஒப்புப்போலிப் பண்பையும் கொண்டது. இது பூச்சிகளை வேட்டையாடி உண்பதால், இயற்கை பூச்சிக் கட்டுப்படுத்தியாக வேளாண்மைக்கு உதவுகிறது.

விளக்கம்
--------

இது பெரும்பாலும் ஆசியாவில் காணப்படுகிறது. இது துடுப்புபோன்ற தனித்துவமான வலைக் கொண்டுள்ளது. இதன் முன் தலையில் அலகுக்கு அருகில் கிரிடம் போன்று இறகுகள் தூக்கலாக காணப்படும். இப்பறவைகளில் ஆண், பெண் என இரு பறவைகளும் பார்ப்பதற்கு ஒன்று போலவே காணப்படுகின்றன. தென்னிந்தியாவில், முக்கியமாக மேற்குத்தொடர்ச்சி மலைகளை ஒட்டிய காடுகளில் காணப்படுகின்றன.

நடத்தை
------

இவை பூச்சிகளையும், பூந்தேனையும், பழங்களையும் உண்ணக்கூடியது இதன் கால்கள் மிகவும் சிறியவை என்பதால், எப்போதும் மரத்தின் உச்சியில் இருக்கும் சிறிய கிளையில் அமர்ந்து இருக்கும். துணிவு மிக்கப்பறவையான இது தன் எல்லைக்குள் வரும் பறவைகளை கொத்தி விரட்டும்.

மேற்கோள்கள்
-----------

1. ↑  BirdLife International. 2016. Dicrurus paradiseus. The IUCN Red List of Threatened Species 2016: e.T103711122A94102694.. Downloaded on 11 December 2018.
2. ↑  ராதிகா ராமசாமி (23 மார்ச் 2019). "பல குரல் பறவை". *கட்டுரை* (இந்து தமிழ்).. பார்த்த நாள்: 29 மார்ச் 2019.
**ஏகலைவா விளையாட்டு அரங்கம்** *(Eklavya Sports Stadium)* இந்தியாவின் உத்தரப்பிரதேச மாநிலத்திலுள்ள ஆக்ரா நகரில் அமைந்துள்ள துடுப்பாட்ட அரங்கமாகும். மகாபாரத காலத்திய இந்தியாவின் மிகவும் பிரபலமான மாணவரான ஏகலைவன் பெயர் இந்த அரங்கத்திற்கு சூட்டப்பட்டுள்ளது. மைதானத்தில் ஒளிவெள்ளமூட்டும் மின்விளக்கு வசதி செய்யப்பட்டுள்ளதால் இங்கு பகல்-இரவு போட்டிகளை நடத்த முடியும். 

இந்தியத் துடுப்பாட்டக் கட்டுப்பாட்டு வாரியம் எதிர்பார்க்கும் அனைத்து விதிமுறைகளையும் கருத்தில் கொண்டு இவ்வரங்கம் உருவாக்கப்பட்டுள்ளது இதனால் இங்கு ரஞ்சி கோப்பை போட்டிகளை விளையாட முடியும். 2008 ஆம் ஆண்டு உத்தரபிரதேச மாநில 16 வயதுக்குட்பட்டவர்களுக்கும் ராசத்தான் மாநில 16 வயதுக்குட்பட்டவர்களுக்கும் இடையில் விசய் மர்ச்சண்ட் நினைவு கோப்பை போட்டியை நடத்தியபோது ஏகலைவா விளையாட்டு அரங்கம் நிறுவப்பட்டது.

1997 ஆம் ஆண்டு நடைபெற்ற ஈரோ ஓண்டா மகளிர் உலகக் கோப்பை போட்டித் தொடரில் நெதர்லாந்து மகளிர் தேசிய கிரிக்கெட் அணிக்கும் மேற்கிந்திய தீவுகள் மகளிர் கிரிக்கெட் அணிக்கும் இடையிலான மகளிர் போட்டி நடைபெறுவதாக திட்டமிடப்பட்டு ஆட்டம் நடைபெற சாத்தியம் இல்லாத்தால் பின்னர் கைவிடப்பட்டது.Women's ODI</ref>

இதுவரை நடைபெற்ற ஒருநாள் போட்டிகள்
---------------------------------

| அணி (1) | அணி (2) | வெற்றி | வித்தியாசம் | ஆண்டு | குறிப்பு |
| --- | --- | --- | --- | --- | --- |
| நெதர்லாந்து | மேற்கிந்திய தீவுகள் | கைவிடப்பட்டது |  | 1997 |  |
|

மேற்கோள்கள்
-----------

1. ↑
2. ↑  Other matches
3. ↑  Scorecard
4. ↑  Scorecard
**குத்துவிளக்கு** 1972இல் திரையிடப்பட்ட ஈழத்து தமிழ்த் திரைப்படம் ஆகும். பெரும்பாலான வெளிப்புறக்காட்சிகள் யாழ்ப்பாணம், வடமராட்சிப் பகுதியில் பருத்தித்துறையை அண்டிய பகுதிகளில் படமாக்கப்பட்டன.

பிரபல கட்டிடக்கலை நிபுணரான வி. எஸ். துரைராஜா தயாரித்த இத்திரைப்படத்தில் இரு நாட்டியக் கலைஞர்கள் முக்கிய பாத்திரங்களில் நடித்தனர். ஆனந்தன், லீலா நாராயணன் ஆகிய இவர்களுடன், ஜெயகாந்த், பேரம்பலம், எம். எஸ். ரத்தினம், எஸ். ராமதாஸ். சிங்கள நடிகை சாந்திலேகா முதலானோர் நடித்தார்கள். டபிள்யூ. எஸ். மகேந்திரன் இத்திரைப்படத்தின் ஒளிப்பதிவாளராகவும், இயக்குனராகவும் பணியாற்றினார். கவிஞர் ஈழத்து இரத்தினம் திரைக்கதை, வசனங்களை எழுதியதோடு இடம் பெற்ற சகல பாடல்களையும் எழுதினார். அக்காலத்தின் பிரபலமான இசையமைப்பாளரான ஆர். முத்துசாமி இசையமைத்தார். சங்கீத பூஷணம் எம். ஏ. குலசீலநாதன், மீனா மகாதேவன், ஆர். முத்துசாமி ஆகியோர் இப்பாடல்களைப் பாடினார்கள்.

கதைச் சுருக்கம்
---------------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஒரு சாதாரண விவசாயக் குடும்பத்தின் கதை. ஏழை விவசாயியான வேலுப்பிள்ளைக்கும் (*பேரம்பலம்*), மனைவி லட்சுமிக்கும் (*சாந்திலேகா*) மூன்று பிள்ளைகள். தகப்பனுக்கு துணையாக குடும்பப்பொறுப்பை சுமக்கும் மூத்த மகன் சோமு (*ஜெயகாந்த்*), அவனது ஆசைத்தங்கைமார் மல்லிகா (*லீலா நாராயணன்*), ஜானகி (*பேபி பத்மா*) ஆகியோர் அடங்கிய அக்குடும்பத்தின் வாழ்க்கை துன்பங்களுடன் நகர்கிறது. அடுத்த வீட்டில் பணக்காரர் குமாரசாமி (*திருநாவுக்கரசு*), பணத்தையே முதன்மையாகக் கருதும் அவரது மனைவி நாகம்மா (*இந்திராதேவி*) - இவர்களுக்கு இரண்டு பிள்ளைகள். மகன் செல்வராஜா (*ஆனந்தன்*), நாகரீகச் சின்னமான மகள் ஜெயா. மல்லிகாவுக்கும், செல்வராஜாவுக்கும் காதல் ஏற்படுகிறது. ஆனால் இவர்கள் விருப்பத்துக்கு தடை போடுகிறாள், செல்வராஜாவின் தாய் நாகம்மா. கஷ்டப்பட்டு படித்து பல்கலைக்கழகம் சென்ற சோமு தன் தங்கைக்கு சீதனம் தேடுவதற்காக தன் படிப்பையும் இடையில் கைவிட்டு, தன்னையொத்த இளைஞர்களுடன் சேர்ந்து கூட்டுறவுப்பண்ணை விவசாயம் செய்து பணம் கொண்டு வருகிறான். ஆனால் இதற்கிடையில் செல்வராஜாவிற்கு வேறொரு பெண்ணைத் திருமணம் செய்ய ஏற்பாடுகள் நடக்க, சோமுவின் தங்கை மல்லிகா தற்கொலை செய்து கொள்கிறாள்.

துணுக்குகள்
-----------

* குத்துவிளக்கு படத்துக்கு பாடல் எழுதியவர் கவிஞர் ஈழத்து இரத்தினம். இவர் தமிழ்நாட்டில் வெளிவந்த எல்லாரும் இந்நாட்டு மன்னர் என்ற படத்தில் 'ஒன்றாகவே விழா கொண்டாடுவோம்' என்ற பாடலை எழுதிப் புகழ் பெற்றவர்.
* குத்து விளக்கு படத்தில் இடம்பெறும் "ஈழத்திரு நாடே" என்ற பாடல் அதில் வரும் 'ஈழம்' என்ற சொல்லுக்காக இலங்கை வானொலியினரால் தடை செய்யப்பட்டது.

உசாத்துணை
---------

* இலங்கைத் தமிழ்ச் சினிமாவின் கதை ‘குத்துவிளக்கு’ - மண் மணம் வீசிய திரைப்படம் பேசாமொழி: இதழ்-31, பங்குனி 20015

வெளியிணைப்புகள்
---------------

* குத்துவிளக்கு-1972 - யூ டுயூபு காணொளி
**வரதராஜ பெருமாள் கோவில்** என்பது தமிழ்நாட்டின் திருவள்ளூர் மாவட்டம், மீஞ்சூர் வட்டம், மீஞ்சூர் நகரத்தின் மையமான இடத்தில் அமைந்துள்ள ஒரு பெருமாள் கோயில் ஆகும். வடகாஞ்சி என்று அழைக்கப்படும் இக்கோயில் அபிமான தலம் ஆகும்.  
விஜயநகர மன்னர்கள் காலத்தில் கட்டப்பட்ட ஐநூறு ஆண்டுகள் பழமையானது எனக் கருதப்படுகிறது. இக்கோவிலின் கருட சேவை நிகழ்வின்போது பல லட்சம் பக்தர்கள் கூடுகின்றனர்.

அமைவிடம்
--------

இவ்வூர் தேவதானத்திலிருந்து 8 கி.மீ. தொலைவிலும், பொன்னேரியிலிருந்து 11 கி.மீ. தொலைவிலும், சென்னையிலிருந்து 26 கி.மீ. தொலைவிலும், மாவட்டத் தலைநகர் திருவள்ளூரிலிருந்து 52 கி.மீ. தொலைவிலும் அமைந்துள்ளது. இவ்வூரின் அஞ்சல் குறியீட்டு எண் 601 203 ஆகும். இவ்வூரின் புவியமைவிடம் 13.27°N அட்சரேகை 80.27°E தீர்க்க ரேகை ஆகும். கடல் மட்டத்திலிருந்து இவ்வூர், சராசரியாக 11 மீட்டர் (36 அடி) உயரத்தில் இருக்கின்றது.

கோவில் அமைப்பு
--------------

கிழக்கு நோக்கி அமைந்துள்ள இக்கோவிலின் ஐந்து நிலை இராஜகோபுரம் தொன்மைமிக்கதாகும். இராஜகோபுரத்தைத் தாண்டி உள்ளே சென்றால் கொடிமரத்தைக் காணலாம். தல மரம் மகிழமரம் ஆகும். இக்கோவிலின் மூலவர் வரதராஜ பெருமாள் ஆவார்.  மூலவர் கருவறை கிழக்கு நோக்கி அமைந்துள்ளது. கருவறையில் மூலவர் ஏழரை அடி உயரத்தில், சிறீ தேவி, பூதேவி புடை சூழ சங்கு சக்கரம் ஏந்தி, நின்ற நிலையில் வரதராஜ பெருமாள் காட்சி தருகிறார். பெருந்தேவி தாயார் சன்னதியும் கிழக்கு நோக்கி அமைந்துள்ளது.  கருடன், யோக நரசிம்மர், ஆண்டாள், சக்கரத்தாழ்வார், ஆகியோர் தனி சன்னதியில் அருள்பாலிக்கின்றனர். கோவிலை அடுத்து ஆனந்தபுஷ்கரணி எனும் தெப்பக்குளம் உள்ளது.

கோவில் திறந்திருக்கும் நேரம்
----------------------------

இக்கோவில் காலை 7.00 மணி முதல் 11.00 மணி வரை; மாலை 5.00 மணி முதல் 8.00 மணி வரை திறந்திருக்கும்

பிரமோற்சவம்
-----------

காஞ்சிபுரம் வரதராஜ பெருமாள் கோவிலைப் போலவே இக்கோவிலிலும் பிரம்ம உற்சவம் வைகாசி மாதம் பத்து நாட்கள் சிறப்பாக நடைபெறுகிறது.  உற்சவத்தின் 7 ஆம் நாள் தேரோட்டம் நடைபெறுகிறது.  கருடசேவை நிகழ்வின்போது பல லட்சம் பக்தர்கள் கலந்துகொள்கிறார்கள். வைகுண்ட ஏகாதசி இங்கு விமரிசையாகக் கொண்டாடப்படுகிறது. புரட்டாசி மாத சனிக்கிழமை பூசை இங்கு சிறப்பாக நடைபெறுகிறது.

கல்வெட்டுகள்
------------

இக்கோவிலில் சில சோழர்கள் காலத்து கல்வெட்டுகள் கண்டறியப்பட்டுள்ளன.  மதுராந்தக உத்தம சோழனின் (கி.பி. 973-985) மூன்றாம் ஆட்சியாண்டு கல்வெட்டு (ARE 134 of 1916), சோழ-குல-சுந்தர-விண்ணகர் என்று அழைக்கப்படும் இந்த விட்ணு கோவில், கேசவன் கருகைக்கோன் என்பவனால் அலிவலகேசவ பெருமாளுக்கு, கி.பி 973 ஆம் ஆண்டு கட்டப்பட்ட செய்தியைப் பதிவு செய்துள்ளது. 

முதலாம் இராஜேந்திர சோழனின் நான்காம் ஆட்சியாண்டுக் கல்வெட்டு (ARE 133 of 1916), இக்கோவில் திருவிழாக்களுக்காக நிலக்கொடைவழங்கிய செய்தியினைப் பதிவு செய்துள்ளது. இங்கிருந்த கல்லாடேசுவரம் உடையார் கோவில் பற்றியும் இது குறிப்பிட்டுள்ளது.விஜயநகர மன்னர் அச்சு தேவராயர் திருப்பணி செய்ததாக சில கல்வெட்டுக்கள் உள்ளன .

மேற்கோள்கள்
-----------

1. 1 2  A Temple similar to that in Kanchipuram Chithra Madhavan. The New Indian Express June 19, 2018
2. ↑  மீஞ்சூர் பெருமாள் கோயில் குளம் சீரமைக்கப்படுமா? தினமணி டிசம்பர் 10, 2011
3. 1 2 3 4  மீஞ்சூர் வரதராஜ பெருமாள் கோவில் தேர் திருவிழா!தினமலர் மே 19, 2014
4. 1 2 3  Temples in Minjur. In Early Chola Art – Part I, Balasubrahmanyam, S. R.. Asia Publishing House, Bombay, 1966

வெளி இணைப்புகள்
---------------

* Arulmighu Sri Varadaraja Perumal Temple Minjur #templedarshan | tamilnadu temples | TempleDarshan Temple Darshan YouTube